钦定古今图书集成/明伦汇编/氏族典/第389卷 > 李渤
## 钦定古今图书集成/明伦汇编/氏族典/第389卷 > 李渤

按《唐书李渤传》：“渤字濬之，魏横野将军、申国公发之
裔。父钧，殿中侍御史，以不能养母废于世。渤耻之，不
肯仕，刻志于学，与仲兄涉偕隐庐山。久之，更徙少室。
元和初，李㢲、韦况交章荐之，诏以右拾遗召。于是河
南少尹杜兼遣吏持诏币即山敦促，渤上书谢不拜。
洛阳令韩愈遗之书，渤心善其言。始出家东都。每朝”
廷有阙政，辄附章列上。元和九年，讨淮西，上《平贼三
术》，又上《御戎新录》，乃以著作郎召，渤遂起。岁馀，迁右
补阙，以直忤旨，分司东都。虽处外，然志存朝廷，表疏
凡四十五献。擢为库部员外郎。会皇甫镈辅政，务剥
下佐用度，而渤奉诏吊郗，士美丧在道，上言：“聚敛之
臣，割下媚上，愿赐禁止。”又言：“道路茀不治，驿马多死，
以峭直触要臣意”，乃谢病归。穆宗立，召拜考功员外
郎。岁终当校考，渤举旧事为褒贬，会田弘正表渤为
副，杜元颖劾奏渤卖直售名，出为虔州刺史。不阅岁，
迁江州刺史。入为职方郎中，进谏议大夫。时政移近
幸，纪律荡然，渤劲正不顾患，通章封无阕日，天子虽
幼昏，亦感寤。擢给事中。出为桂管观察使。逾年以病
归洛。太和中，召拜太子宾客，卒。